# Europos Sąjungos C 34A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 34A |
| | |
| Leidimas lietuvių kalba | Informacija ir pranešimai | 64 metai2021m. vasario 1d. |

ISSN 1977-0960

Europos Sąjungos

oficialusis leidinys

C 34A

Leidimas lietuvių kalba

Informacija ir pranešimai

64 metai2021m. vasario 1d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos ombudsmenas |
| 2021/C 34 A/01 | Skelbimas dėl laisvos darbo vietos OMB/2/2021. Direktorius (m/v) – Europos ombudsmeno tarnybos administravimo direktoratas | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos ombudsmenas

2021/C 34 A/01

Skelbimas dėl laisvos darbo vietos OMB/2/2021. Direktorius (m/v) – Europos ombudsmeno tarnybos administravimo direktoratas

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos ombudsmenas

| 2021 2 1 | LT | Europos Sąjungos oficialusis leidinys | CA 34/1 |
| --- | --- | --- | --- |

2021 2 1

LT

Europos Sąjungos oficialusis leidinys

CA 34/1

---

SKELBIMAS DĖL LAISVOS DARBO VIETOS OMB/2/2021

Direktorius (m/v) – Europos ombudsmeno tarnybos administravimo direktoratas

(2021/C 34 A/01)

BENDRA INFORMACIJA

| Pareigybė: | Direktorius |
| --- | --- |
| Pareigų grupė ir kategorija: | AD 14 |
| Teisinis pagrindas: | Tarnybos nuostatų 29 straipsnio 2 dalis (1) |
| Darbo vieta: | Briuselis |
| Paraiškų pateikimo terminas: | 2021 m. vasario 25 d. |
| Pageidaujama darbo pradžios data: | Kuo greičiau |

Pareigybė:

Direktorius

Pareigų grupė ir kategorija:

AD 14

Teisinis pagrindas:

Tarnybos nuostatų 29 straipsnio 2 dalis (1)

Darbo vieta:

Briuselis

Paraiškų pateikimo terminas:

2021 m. vasario 25 d.

Pageidaujama darbo pradžios data:

Kuo greičiau

APIE MUS

Europos ombudsmeno misija yra remti Europos pilietiškumą. To siekiame nagrinėdami skundus ir dirbdami su ES institucijomis. Taip prisidedame prie atskaitingesnio, skaidresnio, etiškesnio ir efektyvesnio administravimo kūrimo. Europos ombudsmeno tarnyba skatina gerą administravimą ir siekia nustatyti netinkamo administravimo atvejus, kad galėtų juos ištaisyti.

Europos ombudsmeno tarnyboje nagrinėjami piliečių skundai, susiję tiek su netinkamu bendravimu ir paslaugų teikimu, nepakankamu sprendimų priėmimo skaidrumu ir atsisakymu leisti susipažinti su dokumentais, tiek su pagrindinių teisių pažeidimais ir sutarčių klausimais. Tarnyba taip pat atlieka tyrimus savo iniciatyva dėl sisteminių problemų, darančių poveikį ES administravimo kokybei. Tarnybos pagrindiniai principai yra nepriklausomumas, sąžiningumas, nešališkumas, atskaitomybė, skaidrumas, dialogas ir paslaugumas.

Europos ombudsmenas yra nedidelė, dinamiška tarnyba, turinti apie 75 etatų planą ir apie 12 mln. EUR metinį biudžetą. Europos ombudsmeno tarnybos biurai yra Briuselyje ir Strasbūre. Siūloma dinamiška prestižinė darbo vieta, kurioje sudarytos sąlygos išlaikyti tinkamą asmeninio gyvenimo ir profesinės veiklos pusiausvyrą bei užtikrinta maloni darbo aplinka. Darbas tarnyboje organizuojamas taip, kad būtų skatinamas aktyvumas, įgūdžių ugdymas, o šiuolaikinės darbo priemonės užtikrintų darbo našumą ir lankstumą. Pasiekėme vadovybės ir administratorių lyčių pusiausvyros ir net viršijome savo tikslus.

PAREIGYBĖS APRAŠYMAS

Direktorius numato, vadovauja ir užtikrina sklandžią naujai įkurto Administravimo direktorato veiklą, taip padėdamas vykdyti ombudsmeno pagrindinę tyrimų veiklą. Direktoratas atsakingas už procesų valdymą, žmogiškuosius išteklius, finansų ir viešųjų pirkimų klausimus, IT, dokumentų tvarkymą, apsaugą ir veiklos tęstinumą.

Direktorius užtikrina direktorato teikiamų paslaugų kokybę, veiksmingą komunikaciją ir bendradarbiavimą direktorate, taip pat tarp direktorato ir kitų organizacijos padalinių.

Tikimasi, kad direktorius teiks konsultacijas Generaliniam sekretoriui su bendra biuro veikla susijusiais klausimais; kurs veiksmingus komunikacijos kanalus ir vystys bendradarbiavimą su kitomis institucijomis ir išoriniais suinteresuotaisiais subjektais; atstovaus ombudsmenui už biuro ribų bei viešuose renginiuose; ir ombudsmeno prašymu vykdys konkrečias užduotis.

Direktorius bus atskaitingas Generaliniam sekretoriui ir glaudžiai bendradarbiaus su Tyrimų direktoriumi ir kitais vadovais.

Europos ombudsmeno tarnyba ketina įgyvendinti joje dirbančių vadovaujančių pareigūnų, kurių patirtis turėtų apimti įvairias sritis, judumo politiką, todėl kandidatai turėtų būti pasirengę savo profesinės veiklos tarnyboje laikotarpiu dirbti įvairiose veiklos srityse.

Ši atrankos procedūra, kurioje numatoma suteikti paskyrimų tarnybai kuo platesnį pasirinkimą, bus vykdoma tuo pačiu metu kaip ir vidinės ir tarpinstitucinės įdarbinimo procedūros pagal Tarnybos nuostatų 29 straipsnio 1 dalies a ir b punktus.

KO IEŠKOME?

Ieškome itin motyvuoto ir patyrusio vadovo, turinčio įrodymais pagrįstų žinių apie šiuolaikinius vadovavimo metodus ir puikiai išmanančio direktorato darbo sritis ir veiklą.

Šiam darbui reikia didelio iniciatyvumo ir atsakomybės, puikių vadovavimo ir darbo su žmonėmis įgūdžių, motyvacijos inovuoti, pokyčių valdymo patirties, taip pat gebėjimo užtikrinti, kad visa tarnybos veikla būtų vykdoma aktyviai, lanksčiai ir efektyviai.

Tikimasi, kad direktorius priims strateginius sprendimus, numatys ir pastebės galimus sunkumus ir siūlys praktinius sprendimus, kurie apimtų geriausios patirties iš kitų ES institucijų (bei už jų ribų) perėmimą pagal Europos ombudsmeno tarnybos dydį ir darbo kultūrą.

Visapusiškas gero administravimo ir ES institucinių klausimų išmanymas, puikūs bendravimo ir koordinavimo įgūdžiai bei labai geras ombudsmeno tarnybos strategijos išmanymas yra ypač svarbūs.

Taip pat labai svarbu tvirtai įsipareigoti siekti išlaikyti gerą darbo aplinką bei gebėti spręsti konfliktus.

DARBO VIETA

Darbo vieta – Briuselis. Einant šias pareigas, reikės vykti į komandiruotes į Europos ombudsmeno biurą Strasbūre ir į kitas ES institucijų darbo vietas, taip pat gali tekti vykti į komandiruotes į kitas šalis Europos Sąjungoje arba už jos ribų.

KAS GALI TEIKTI PARAIŠKAS?

Kandidatai paraiškų pateikimo dieną privalo tenkinti šiuos reikalavimus:

a)   Bendrieji reikalavimai

| — | Būti vienos iš Europos Sąjungos valstybių narių pilietis, |
| --- | --- |

—

Būti vienos iš Europos Sąjungos valstybių narių pilietis,

| — | turėti visas piliečio teises, |
| --- | --- |

—

turėti visas piliečio teises,

| — | būti įvykdžius visas karo tarnybos įstatymuose nustatytas prievoles. |
| --- | --- |

—

būti įvykdžius visas karo tarnybos įstatymuose nustatytas prievoles.

b)   Specialiosios sąlygos

Išsilavinimas ir profesinė patirtis

| — | Turėti universitetinį išsilavinimą (2), |
| --- | --- |

—

Turėti universitetinį išsilavinimą (2),

| — | turėti bent penkiolikos metų profesinę patirtį po universitetinių studijų baigimo, iš kurių bent dešimt metų – atliekant panašias į anksčiau aprašytos pareigybės funkcijas, |
| --- | --- |

—

turėti bent penkiolikos metų profesinę patirtį po universitetinių studijų baigimo, iš kurių bent dešimt metų – atliekant panašias į anksčiau aprašytos pareigybės funkcijas,

| — | turėti bent penkerių metų sėkmingo vadovavimo patirtį. |
| --- | --- |

—

turėti bent penkerių metų sėkmingo vadovavimo patirtį.

Kalbų mokėjimas

Būtina labai gerai (bent C1 lygiu (3)) mokėti vieną iš oficialiųjų Europos Sąjungos kalbų (4) ir labai gerai (bent B2 lygiu (5)) mokėti bent vieną kitą oficialiąją ES kalbą.

REIKALINGOS ŽINIOS IR ĮGŪDŽIAI

| — | Puikus Europos ombudsmeno misijos ir strategijos išmanymas ir labai geros ES institucijų veiklos žinios. |
| --- | --- |

—

Puikus Europos ombudsmeno misijos ir strategijos išmanymas ir labai geros ES institucijų veiklos žinios.

| — | Patirtis vystant ir įgyvendinant perspektyvią žmogiškųjų išteklių politiką, įskaitant pokyčių valdymą, personalo ugdymą ir išlaikymą, gerovę ir mokymo politikos sritis. |
| --- | --- |

—

Patirtis vystant ir įgyvendinant perspektyvią žmogiškųjų išteklių politiką, įskaitant pokyčių valdymą, personalo ugdymą ir išlaikymą, gerovę ir mokymo politikos sritis.

| — | Geros ES Tarnybos nuostatų žinios ir puikus Finansinio reglamento, ES viešųjų pirkimų taisyklių ir ES biudžeto išmanymas. |
| --- | --- |

—

Geros ES Tarnybos nuostatų žinios ir puikus Finansinio reglamento, ES viešųjų pirkimų taisyklių ir ES biudžeto išmanymas.

| — | Labai geros verslo tęstinumo planavimo ir įgyvendinimo žinios, taip pat saugumo reikalavimų ir jų taikymo išmanymas. |
| --- | --- |

—

Labai geros verslo tęstinumo planavimo ir įgyvendinimo žinios, taip pat saugumo reikalavimų ir jų taikymo išmanymas.

| — | Procesų valdymo patirtis, įskaitant dokumentų tvarkymą ir archyvavimą; IT valdymą ir priemones; žinių valdymą ir darbą su ES institucijų priemonėmis. |
| --- | --- |

—

Procesų valdymo patirtis, įskaitant dokumentų tvarkymą ir archyvavimą; IT valdymą ir priemones; žinių valdymą ir darbą su ES institucijų priemonėmis.

| — | Puikus anglų k. mokėjimas ir geros prancūzų kalbos žinios reikalingos praktiniais sumetimais. Kitų oficialiųjų Europos Sąjungos kalbų mokėjimas galėtų būti privalumas. |
| --- | --- |

—

Puikus anglų k. mokėjimas ir geros prancūzų kalbos žinios reikalingos praktiniais sumetimais. Kitų oficialiųjų Europos Sąjungos kalbų mokėjimas galėtų būti privalumas.

Be to, pareigas užimsiantis asmuo privalo:

| — | turėti puikius vadovavimo, valdymo ir darbo su žmonėmis įgūdžius, įskaitant gebėjimą sutelkti komandą bendram tikslui bei palaikyti gerus profesinius santykius su vidaus ir išorės subjektais, |
| --- | --- |

—

turėti puikius vadovavimo, valdymo ir darbo su žmonėmis įgūdžius, įskaitant gebėjimą sutelkti komandą bendram tikslui bei palaikyti gerus profesinius santykius su vidaus ir išorės subjektais,

| — | turėti aiškų strateginį mąstymą bei puikius problemų sprendimo įgūdžius, |
| --- | --- |

—

turėti aiškų strateginį mąstymą bei puikius problemų sprendimo įgūdžius,

| — | turėti puikius bendravimo įgūdžius, įskaitant tarpusavio ryšių su kitais asmenimis įgūdžius ir gebėjimą įsipareigoti siekiant tarnauti piliečiams ir institucijoms, |
| --- | --- |

—

turėti puikius bendravimo įgūdžius, įskaitant tarpusavio ryšių su kitais asmenimis įgūdžius ir gebėjimą įsipareigoti siekiant tarnauti piliečiams ir institucijoms,

| — | gebėti valdyti pokyčius organizacijoje ir padėti darbuotojams juos įgyvendinant. |
| --- | --- |

—

gebėti valdyti pokyčius organizacijoje ir padėti darbuotojams juos įgyvendinant.

ATRANKOS PROCEDŪRA

Pasirinkti tinkamą kandidatą paskyrimų tarnybai padeda patariamoji atrankos komisija.

Patariamoji atrankos komisija, remdamasi paraiškomis, pirmiausia įvertins ir palygins visų kandidatų kvalifikaciją, patirtį ir motyvaciją. Pagal šį lyginamąjį vertinimą patariamoji atrankos komisija parengs, jos nuomone, tinkamiausių kandidatų sąrašą; šie kandidatai bus pakviesti į pirmąjį pokalbį.

Ši pirmoji atranka grindžiama lyginamuoju paraiškų vertinimu. Reikalavimų atitikimas nebūtinai reiškia, kad kandidatas bus pakviestas į pirmąjį pokalbį. Patariamoji atrankos komisija gali nuspręsti iš anksto atrinkti, kurie iš pokalbyje dalyvaujančių kandidatų gali būti pakviesti į antrąjį pokalbį su komisija.

Atsižvelgiant į bendrus rezultatus, geriausiai įvertinti kandidatai bus pakviesti į galutinį pokalbį su ombudsmenu.

Jei pokalbių rengimo laikotarpiu ir toliau būtų taikomos izoliavimo priemonės dėl koronaviruso, pokalbiai su kandidatais gali būti rengiami per vaizdo konferenciją.

Visiems kandidatams bus pranešta apie kiekvieno šios atrankos procedūros etapo rezultatus.

TEISINIS PAGRINDAS

Pranešimas apie šią laisvą darbo vietą skelbiamas laikantis Europos Sąjungos pareigūnų tarnybos nuostatų 29 straipsnio 2 dalies (vyresniosios vadovybės pareigybė).

LYGIOS GALIMYBĖS

Europos ombudsmenas yra lygias galimybes suteikiantis darbdavys, kuris skatina kvalifikuotus asmenis teikti paraiškas ir siekia aktyviai skatinti įvairovę darbo vietoje.

NEPRIKLAUSOMUMAS IR INTERESŲ DEKLARAVIMAS

Prieš pradėdami eiti pareigas kandidatai turi patvirtinti, kad veiks nepriklausomai viešojo intereso labui ir neturi interesų, kurie galėtų kelti abejonių dėl jų nepriklausomumo.

DUOMENŲ APSAUGA

Šios atrankos procedūros metu kandidatų pateikti asmens duomenys bus tvarkomi laikantis 2018 m. spalio 23 d. Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (6).

PARAIŠKOS

Kandidatai paraiškas turi pateikti naudodamiesi internetine paraiškų teikimo sistema ombudsmeno interneto svetainėje (www.ombudsman.europa.eu/office/careers) iki 2021 m. vasario 25 d. vidurdienio (Briuselio laiku).

Po nurodyto termino pateiktos paraiškos nebus nagrinėjamos.

Visa su atrankos procedūra susijusi korespondencija turėtų būti siunčiama šiuo el. pašto adresu: career@ombudsman.europa.eu (el. laiško temos laukelyje būtina įrašyti: OMB/2/2021).

Prieš pateikdami paraišką, kandidatai turėtų atidžiai patikrinti, ar jie atitinka visus tinkamumo kriterijus, kad nebūtų automatiškai pašalinti iš atrankos procedūros.

Paraiškos bus laikomos atitinkančiomis reikalavimus, jei bus pateiktas:

| — | motyvacinis laiškas anglų kalba, kuriame nurodomas pranešimas apie laisvą darbo vietą OMB/2/2021 ir paaiškinamos kandidato paraiškos teikimo priežastys, |
| --- | --- |

—

motyvacinis laiškas anglų kalba, kuriame nurodomas pranešimas apie laisvą darbo vietą OMB/2/2021 ir paaiškinamos kandidato paraiškos teikimo priežastys,

| — | kandidato gyvenimo aprašymo kopija anglų kalba (pageidautina „Europass CV“: http://europass.cedefop.europa.eu/), |
| --- | --- |

—

kandidato gyvenimo aprašymo kopija anglų kalba (pageidautina „Europass CV“: http://europass.cedefop.europa.eu/),

| — | patvirtinamųjų dokumentų, susijusių su studijomis (7), profesine patirtimi ir dabartinėmis pareigomis (8), kopijos. |
| --- | --- |

—

patvirtinamųjų dokumentų, susijusių su studijomis (7), profesine patirtimi ir dabartinėmis pareigomis (8), kopijos.

Užklausos techniniais klausimais turėtų būti siunčiamos: webmaster@ombudsman.europa.eu.

---

(1)  1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (OL L 56, 1968 3 4, p. 1), su paskutiniais pakeitimais, padarytais Europos Parlamento ir Tarybos reglamentu (ES, Euratomas) Nr. 1023/2013 (OL L 287, 2013 10 29, p. 15).

(2)  Europos Sąjungos pareigūnų tarnybos nuostatų 5 straipsnio 3 dalies c punkte reikalaujama, kad kandidatas turėtų bent jau:

| i) | diplomu patvirtintą universitetinį ar jam prilygstantį išsilavinimą, kai įprastinė universitetinių studijų trukmė – ketveri metai ar daugiau, arba |
| --- | --- |

i)

diplomu patvirtintą universitetinį ar jam prilygstantį išsilavinimą, kai įprastinė universitetinių studijų trukmė – ketveri metai ar daugiau, arba

| ii) | diplomu patvirtintą universitetinį ar jam prilygstantį išsilavinimą ir bent vienų metų atitinkamą profesinę patirtį, kai įprastinė universitetinių studijų trukmė yra bent treji metai. |
| --- | --- |

ii)

diplomu patvirtintą universitetinį ar jam prilygstantį išsilavinimą ir bent vienų metų atitinkamą profesinę patirtį, kai įprastinė universitetinių studijų trukmė yra bent treji metai.

(3)  Žr. bendrą Europos kalbų mokėjimo orientacinę sistemą (CEFR) https://europass.cedefop.europa.eu/sites/default/files/cefr-en.pdf

(4)  Oficialiosios Europos Sąjungos kalbos: airių, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių.

(5)  Žr. 3 išnašą.

(6)  OL L 295, 2018 11 21, p. 39.

(7)  Žr. 2 išnašą.

(8)  Profesinę patirtį patvirtinančiame dokumente turėtų būti aiškiai nurodytos darbo pradžios ir pabaigos datos, pareigybės pavadinimas ir tikslus atliktų pareigų pobūdis.

---